***Projekts 25.02.2025.***

2025.gada \_\_. \_\_\_\_\_\_\_\_ Lēmums Nr. \_\_\_\_

**Par grozījumiem Daugavpils valstspilsētas pašvaldības domes 2023.gada 14.septembra saistošajos noteikumos Nr.14 “Pašvaldības sociālie pakalpojumi”**

Pamatojoties uz [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums)  3.panta trešo daļu un Invaliditātes likuma 12.panta 6.2 daļu, Ministru kabineta 2003.gada 27.maija noteikumu Nr. 275 “[Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta](https://likumi.lv/ta/id/75481-socialas-aprupes-un-socialas-rehabilitacijas-pakalpojumu-samaksas-kartiba-un-kartiba-kada-pakalpojuma-izmaksas-tiek-segtas-no-p...)” [6.punktu](https://likumi.lv/ta/id/75481-socialas-aprupes-un-socialas-rehabilitacijas-pakalpojumu-samaksas-kartiba-un-kartiba-kada-pakalpojuma-izmaksas-tiek-segtas-no-p...#p6), ņemot vērā Daugavpils valstspilsētas pašvaldības domes Sociālo jautājumu komitejas 2025.gada \_\_\_.\_\_\_\_\_\_\_\_\_ sēdes un Daugavpils valstspilsētas pašvaldības domes Finanšu komitejas 2025.gada \_\_\_.\_\_\_\_\_\_\_\_\_ sēdes atzinumu, **Daugavpils valstspilsētas pašvaldības dome** **nolemj:**

Apstiprināt Daugavpils valstspilsētas pašvaldības domes 2025.gada \_\_\_.\_\_\_\_\_\_\_\_ saistošos noteikumus Nr.\_\_\_ “Grozījumi Daugavpils valstspilsētas pašvaldības domes 2023.gada 14.septembra saistošajos noteikumos Nr.14 “Pašvaldības sociālie pakalpojumi””.

Pielikumā: Grozījumi Daugavpils valstspilsētas pašvaldības domes 2023.gada 14.septembra saistošajos noteikumos Nr.14 “Pašvaldības sociālie pakalpojumi” un to paskaidrojuma raksts.

Daugavpils valstspilsētas pašvaldības domes priekšsēdētājs A.Elksniņš

**Apstiprināti**

ar Daugavpils valstspilsētas pašvaldības domes 2025.gada\_\_\_.\_\_\_\_\_\_\_\_\_\_\_

lēmumu Nr.\_\_\_\_\_\_\_(prot. Nr.\_\_\_\_,\_\_\_\_.§)

**Grozījumi Daugavpils valstspilsētas pašvaldības domes 2023.gada 14.septembra saistošajos noteikumos Nr.14 “Pašvaldības sociālie pakalpojumi”**

*Izdoti saskaņā ar Sociālo pakalpojumu un sociālās palīdzības likuma*

*3.panta trešo daļu un Invaliditātes likuma 12.panta 6.2 daļu,*

*Ministru kabineta 2003.gada 27.maija noteikumu Nr.275 "Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta" 6.punktu*

Izdarīt Daugavpils valstspilsētas pašvaldības domes 2023.gada 14.septembra saistošajos noteikumos Nr.14 “Pašvaldības sociālie pakalpojumi” (Latvijas Vēstnesis 2023, Nr.195, 248, 2024, Nr.50, Nr.187) šādus grozījumus:

1. svītrot izdošanas tiesiskajā pamatojumā vārdus un skaitļus “un Invaliditātes likuma 12.panta 6.2 daļu”;
2. izteikt 7.punktu šādā redakcijā:

“7. Lai saņemtu sociālo pakalpojumu, persona vai tās likumiskais pārstāvis Dienestā iesniedz iesniegumu un citu dokumentu kopijas, uzrādot oriģinālus, ja tie ir nepieciešami sociālo pakalpojumu saņemšanai un tie nav Dienesta rīcībā, un uzrāda personu apliecinošu dokumentu, kā arī pārstāvības tiesības apliecinošu dokumentu, ja sociālo pakalpojumu pieprasa personas likumiskais pārstāvis. Normatīvajos aktos un šajos noteikumos noteiktajos gadījumos, kad Dienestam ir jānovērtē personas un tās apgādnieku maksātspēja, papildus iesniegumam persona un tās apgādnieks aizpilda un iesniedz iztikas līdzekļu deklarācijas daļu par ienākumiem (turpmāk – deklarācija). Deklarācija nav jāiesniedz, ja:”;

1. izteikt 18.11.apakšpunktu šādā redakcijā:

“18.11. dzīvojamo telpu uzkopšana ne biežāk kā 4 reizes mēnesī (grīdas virsmu sausā un mitrā uzkopšana, putekļu tīrīšana, sanitāro mezglu un vannas mazgāšana, virtuves sadzīves tehnikas un virtuves izlietnes tīrīšana);”;

1. izteikt 19.2. apakšpunktu šādā redakcijā:

“19.2. pensijas vecuma persona un persona ar invaliditāti, kura dzīvo viena, vai vienā mājsaimniecībā ar personu, kura sava veselības stāvokļa dēļ, vai vecuma dēļ nespēj nodrošināt nepieciešamo aprūpi, un mājsaimniecībai ir piešķirts trūcīgas mājsaimniecības statuss, vai personas apgādniekam noteikta I grupas invaliditāte vai piešķirts trūcīgas mājsaimniecības statuss;”;

1. izteikt 69.1. apakšpunktu šādā redakcijā:

“69.1. personai ir funkcionāli traucējumi (persona ir ar 1. vai 2. grupas invaliditāti, bērns ar invaliditāti), ir apgrūtināta pārvietošanās un tā nespēj pārvietoties ar sabiedrisko vai personisko transportu;”;

1. izteikt 72.punktu un 73.punktu šādā redakcijā:

“72. Specializētā autotransporta un sociālā taksometra pakalpojuma saņemšanai persona iesniedz iesniegumu, norādot brauciena mērķi, datumu, laiku un pavadoņa nepieciešamību, ja personai nav piešķirts valsts apmaksātais asistenta pakalpojums un ģimenes ārsta izsniegtu izziņu, kas apliecina, ka persona nespēj pārvietoties sabiedriskajā transportā.

73. Bezmaksas sociālā taksometra pakalpojumu ne vairāk kā desmit reizes mēnesī tiesīga saņemt persona ar invaliditāti, kurai ir kustību traucējumi un tā pārvietojas ratiņkrēslā un nevar pārvietoties ar sabiedrisko vai personisko transportu, ja tās dzīvesvieta deklarēta pašvaldībā, un tās pavadonis, - transportēšanai ar sociālo taksometru, nokļūšanai uz vietām pašvaldības teritorijā, ja tas ir nepieciešams pamatvajadzību nodrošināšanai, sociālās palīdzības vai sociālo pakalpojumu saņemšanai.”.

Daugavpils valstspilsētas pašvaldības domes priekšsēdētājs  A.Elksniņš

**Projekts**

**Grozījumu Daugavpils valstspilsētas pašvaldības domes 2023.gada 14.septembra saistošajos noteikumos Nr.14 “Pašvaldības sociālie pakalpojumi”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saskaņā ar Sociālo pakalpojumu un sociālās palīdzības likuma 3.panta trešo daļu, kārtību, kādā saņemami pašvaldību sniegtie sociālie pakalpojumi, nosaka pašvaldību saistošajos noteikumos. Saistošie noteikumi paredz izdarīt grozījumus esošo pašvaldības sniegto sociālo pakalpojumu veidos, paplašinot bezmaksas aprūpes mājās pakalpojuma saņemšanas nosacījumus pilngadīgām personām, kā arī papildināt specializētā autotransporta un sociālā taksometra pakalpojumu piešķiršanas nosacījumus. |
| 1. Fiskālā ietekme uz pašvaldības budžetu | Saistošie noteikumi neietekmē pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi labvēlīgi ietekmēs sociālo situāciju, jo tiks paplašināti bezmaksas aprūpes mājās pakalpojuma saņemšanas nosacījumi pilngadīgām personām.  Papildinājumi specializētā autotransporta un sociālā taksometra pakalpojumu piešķiršanas nosacījumi nodrošinās lietderīgāku pakalpojuma izmantošanu iedzīvotāju vidū. |
| 1. Ietekme uz administratīvajām procedūrām un to izmaksām | Esošās administratīvās procedūras netiek mainītas.  Saistošo noteikumu piemērošanas procesā persona vēršas Dienestā, iesniedzot attiecīgu iesniegumu un dokumentus. Sociālo pakalpojumu saņemšanas procedūras klientiem ir bezmaksas. |
| 1. Ietekme uz pašvaldības funkcijām un cilvēkresursiem | Saistošo noteikumu izpildei nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 1. Informācija par izpildes nodrošināšanu | Sociālos pakalpojumus administrē Dienests. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu izdošanu paredz [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) [3.panta](https://likumi.lv/ta/id/68488-socialo-pakalpojumu-un-socialas-palidzibas-likums#p3)  trešā daļa. Saistošie noteikumi piemēroti minētajos normatīvajos aktos noteikto mērķu sasniegšanai un paredz to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Saskaņā ar Pašvaldību likuma 46. panta trešo daļu, saistošo noteikumu projektu un tam pievienoto paskaidrojuma rakstu publicē pašvaldības oficiālajā tīmekļvietnē sabiedrības viedokļa noskaidrošanai un saistošo noteikumu paskaidrojuma rakstā norāda projekta izstrādes gaitā veiktās konsultācijas ar privātpersonām un institūcijām. Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai no 2025.gada 3.marta līdz 2025.gada 16.martam. Priekšlikumi/iebildumi par saistošo noteikumu grozījumu projektu netika saņemti. |

Daugavpils valstspilsētas pašvaldības domes priekšsēdētājs  A.Elksniņš